# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 27/2014

# zo zasadnutia Vedenia STU zo dňa 08. 01. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Harmonogram rokovaní na II. akademický polrok 2013/2014 (R. Redhammer)
3. Vývoj stavu zamestnancov Rektorátu a  Univerzitných pracovísk STU v roku 2013 – ústna prezentácia (D. Faktor)
4. Návrh smernice rektora: Pravidlá implementácie a administrácie projektov na Slovenskej technickej univerzite v Bratislave – 2. čítanie (D. Faktor)
5. Návrh smernice rektora: Registratúrny poriadok STU v Bratislave – 2. čítanie
(D. Faktor)
6. Návrh na odsúhlasenie nájomnej zmluvy (D. Faktor)
7. Kreditový systém rezervácie športových a kultúrnych aktivít študentov STU
(M. Sokol)
8. Rôzne

V rámci kontroly úloh rektor konštatoval, že k dátumu zasadnutia neboli prijaté žiadne úlohy a uznesenia.

Na základe dohody kvestora a rektora bol bod 3 kvôli neúplnosti stiahnutý z programu rokovania.

**PREDLOŽENÉ MATERIÁLY:**

1. Harmonogram rokovaní na II. akademický polrok 2013/2014 (R. Redhammer)
2. Návrh smernice rektora: Pravidlá implementácie a administrácie projektov na Slovenskej technickej univerzite v Bratislave – 2. čítanie (D. Faktor)
3. Návrh smernice rektora: Registratúrny poriadok STU v Bratislave – 2. čítanie
(D. Faktor)
4. Návrh na odsúhlasenie nájomnej zmluvy (D. Faktor)
5. Kreditový systém rezervácie športových a kultúrnych aktivít študentov STU
(M. Sokol)

**K BODU 1: Harmonogram rokovaní na II. akademický polrok 2013/2014**

Materiál uviedol rektor.

**UZNESENIE: 27.1/2014-V**

Vedenie STU schvaľuje Harmonogram rokovaní na II. akademický polrok 2013/2014 s pripomienkami. Po zapracovaní pripomienok odporúča predložiť materiál na zasadnutie Kolégia rektora STU.

**K BODU 2: Návrh smernice rektora: Pravidlá implementácie a administrácie projektov na Slovenskej technickej univerzite v Bratislave – 2. čítanie**

Materiál uviedol a prezentoval kvestor. K bodu bola prizvaná JUDr. Haladejová a Ing. Benka.

Návrh smernice bol predložený v zmysle úloh vyplývajúcich z plánu činností na zabezpečenie

plnenia Dlhodobého zámeru STU v roku 2013.

Rektor požiadal prítomných o písomné zaslanie pripomienok k predloženému návrhu Ing.

Benkovi do štvrtka 09.01.2014.

 **UZNESENIE: 27.2/2014-V**

Vedenie STU prerokovalo návrh smernice rektora: Pravidlá implementácie a administrácie

projektov na Slovenskej technickej univerzite v Bratislave – 2. čítanie s pripomienkami.

Po zapracovaní pripomienok odporúča predložiť materiál na zasadnutie Kolégia rektora STU.

**K BODU 3: Návrh smernice rektora: Registratúrny poriadok STU v Bratislave – 2. čítanie**

Materiál uviedol kvestor. K bodu bola prizvaná JUDr. Haladejová.

Dokument bol predložený v druhom čítaní ako posúdenie návrhu interného predpisu po

zapracovaní pripomienok.

**UZNESENIE: 27.3/2014-V**

Vedenie STU prerokovalo návrh smernice rektora: Registratúrny poriadok STU v Bratislave

v druhom čítaní s pripomienkami. Po zapracovaní pripomienok ukladá predložiť samostatne

už len Prílohu č. 2 – Registratúrny plán opätovne na zasadnutie Vedenia STU dňa 22.01.2014.

Následne odporúča predložiť kompletný materiál na zasadnutie Kolégia rektora STU dňa

05.02.2014.

**K BODU 4: Návrh na odsúhlasenie nájomnej zmluvy**

Materiál uviedol kvestor. K bodu bola prizvaná JUDr. Haladejová.

**UZNESENIE: 27.4/2014-V**

Vedenie STU prerokovalo žiadosť ÚZ ŠDaJ STU ako užívateľa majetku o prenechanie

nehnuteľných vecí uvedených v bode 1) do nájmu a odporúča rektorovi predmetnú žiadosť

v zmysle článku 3 bod 3 smernice rektora číslo 9/2013-SR predložiť na vyjadrenie

predchádzajúceho písomného súhlasu do Akademického senátu STU.

1. Predmetom nájmu je dočasne nepotrebný majetok - nebytový priestor č. 02HD 223a v ŠD J. Hronca, Bratislava za účelom využívania na vykonávanie služieb zameraných na copyshop a polygrafiu pre ubytovaných študentov.

 Celková výmera podlahovej plochy je 167,97 m2.

 Doba nájmu od **01.02.2014 do 31.01.2018.**

 Nájomné: kancelária o výmere 9,79m2, 90,00 €/m2/rok =881,10 €, predajňa o

 výmere 102,27 m2, 40,00 €/m2/rok = 4 090,80 €, kuchynka, WC, chodba č. 1

 a chodba so schodiskom o výmere 55,91m2, 10,00€/m2/rok =559,10 €, t. j.

 **ročne** **5 531,00 €.**

 Cena je v súlade s prílohou číslo 1 smernice rektora číslo 9/2013-SR.

Preddavky na náklady za služby a energie spojené s predmetom nájmu uhrádza nájomca paušálnou sumou do 15 dní po uplynutí príslušného štvrťroka.

 Nájomca : **Wigger, s. r. o.,** Saratovská 2862/5, Bratislava je podnikateľom

 zapísaným v Obchodnom registri OS Ba I, oddiel: Sro, vložka č. 76265/B.

 Predkladá : riaditeľ ÚZ ŠD a J STU.

**K BODU 5: Kreditový systém rezervácie športových a kultúrnych aktivít študentov STU**

Materiál prezentoval prorektor Sokol.

Dokument bol predložený v rámci podpory športových a kultúrnych aktivít študentov

prostredníctvom zavedenia kreditového online systému rezervácie.

**UZNESENIE: 27.5/2014-V**

Vedenie STU súhlasí s návrhom kreditového systému rezervácie športových a kultúrnych aktivít študentov STU, jeho realizáciu odporúča formou „Klubovej karty STU“.

Návrh „Klubovej karty STU“ odporúča predložiť na prerokovanie Kolégiu rektora STU.

**INFORMÁCIE A OZNAMY:**

Rektor

* informoval sa o stave predaja nehnuteľnosti v Gabčíkove, odporučil prorektorovi Sokolovi preveriť ďalšie dostupné možnosti predaja

Prorektor Sokol

* oboznámil prítomných o kauze vrátenia pozemku dedičom po pôvodnom vlastníkovi
p. Zsurikovi
* informoval o ukončení projektu vzdelávacieho a vedecko - výskumného centra a odovzdaní stavby objektu v Banskej Štiavnici

Kvestor

* informoval členov vedenia o stave kauzy VUZ-PI SR

Prorektor Peciar

* oznámil prítomným, že Ples STU sa tento rok neuskutoční, v marci je plánované veľkolepé podujatie pri príležitosti osláv 60. výročia VUS Technik

Prorektor Horňák

* informoval členov vedenia, že STU získala DS Label – doplnok k diplomu, ide o ocenenie Európskej komisie

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 13.01.2014 | PAS STU | 14:00 |  |
|  | 15.01.2014 | KR STU | 09:00 |  |
|  | 22.01.2014 | V STU | 09:00 |  |
|  | 27.01.2014 | AS STU | 14:00 |  |
|  | 29.01.2014 | V STU | 09:00 |  |

Zapísala: 09.01.2014 Zápisnicu overil: 09.01.2014

Erika Jevčáková prof. Ing. Marián Peciar, PhD.